Ranskan tarkistamat julkisen palvelun velvoitteet Ajaccion, Bastian, Calvin ja Figarin sekä Pariisin (Orly) välisessä säännöllisessä lentoliikenteessä (ETA:n kannalta merkityksellinen teksti)



Virallinen lehti nro C 085 , 09/04/2002 s. 0002 - 0006



Ranskan tarkistamat julkisen palvelun velvoitteet Ajaccion, Bastian, Calvin ja Figarin sekä Pariisin (Orly) välisessä säännöllisessä lentoliikenteessä (2002/C 85/02) (ETA:n kannalta merkityksellinen teksti) 1. Ranska on päättänyt yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti ja Korsikan alueellisen hallinnon 25 päivänä tammikuuta 2002 tekemän päätöksen mukaisesti tarkistaa 27. lokakuuta 2002 alkaen julkisen palvelun velvoitteita, jotka koskevat säännöllistä lentoliikennettä Pariisin (Orly) sekä Ajaccion, Bastian, Calvin ja Figarin välillä. Velvoitteet on julkaistu 10. elokuuta 1999 Euroopan yhteisöjen virallisessa lehdessä C 227. Lähtö- ja saapumisaikojen jakamista yhteisön lentoasemilla koskevista yhteisistä säännöistä 18 päivänä tammikuuta 1993 annetun neuvoston asetuksen (ETY) N:o 95/93 9 artiklan mukaisesti Ranskan viranomaiset ovat päättäneet varata Orlyn lentoasemalta tietyt lähtö- ja saapumisajat mainitun lentoliikenteen harjoittamiseen. 2. Uudet julkisen palvelun velvoitteet, joissa on erityisesti otettu huomioon Korsikan erillisyys mantereesta, ovat seuraavat: 2.1 Lentojen vähimmäismäärä, aikataulut, konetyyppi ja kapasiteetti: a) Pariisin (Orly) ja Ajaccion välillä Vähimmäisvuorovälit ovat seuraavat: i) maanantaista perjantaihin vähintään kolme edestakaista lentoa päivässä, paitsi yleisinä juhla- ja pyhäpäivinä; aikataulut on laadittava siten, että vähintään 140 matkustajaa voi lentää edestakaisen lennon saman päivän aikana niin, että perilläoloaika Pariisissa on vähintään kymmenen tuntia ja Korsikassa vähintään seitsemän tuntia; ii) lauantaisin, sunnuntaisin ja yleisinä juhla- ja pyhäpäivinä vähintään kolme edestakaista lentoa päivässä tasaisin väliajoin eri vuorokaudenaikoina. Lennot on liikennöitävä suihkukoneilla. Lennot on liikennöitävä ilman välilaskua Pariisin (Orly) ja Ajaccion välillä. Kapasiteetin on täytettävä seuraavat edellytykset: i) kapasiteetin on oltava kumpaankin suuntaan liikennöitäessä vähintään 145 paikkaa (lokakuun lopusta maaliskuun loppuun 140 paikkaa) seuraavissa tapauksissa: - maanantaista perjantaisin, paitsi yleisinä juhla- ja pyhäpäivinä, kumpaankin suuntaan aamuisin ja iltaisin kello 18.00 jälkeen, - sunnuntaisin, paitsi milloin seuraava maanantai on juhla- tai pyhäpäivä, kello 18.00 jälkeen reitillä Korsika-Pariisi, - milloin yleinen juhla- tai pyhäpäivä on ennen lauantaita tai sunnuntaita tai heti sen jälkeen, viimeisenä tämän vapaapäiväjakson päivistä kello 18.00 jälkeen reitillä Korsika-Pariisi, - milloin yleinen juhla- tai vapaapäivä on keskellä viikkoa tiistaista torstaihin, kyseisenä juhla- tai vapaapäivänä kello 18.00 jälkeen reitillä Korsika-Pariisi; ii) vähimmäiskapasiteetin on oltava vähintään seuraavien ehtojen mukainen, ja se on mainittava julkaistavissa aikatauluissa (matkustajapaikkojen yhteenlaskettu määrä kumpaankin suuntaan): - perusvähimmäiskapasiteetti koko vuoden aikana on 850 paikkaa päivässä; - tähän peruskapasiteettiin lisätään: - koulujen kesälomien aikana (11 viikkoa kesäkuusta syyskuuhun) viikoittain: 8500 paikkaa kesän 2003 IATA-ilmailukaudella, 8750 paikkaa kesän 2004 IATA-ilmailukaudella, 9000 paikkaa seuraavien kesien IATA-ilmailukausilla, - maaliskuun lopusta lokakuun loppuun (koulujen kesälomien ulkopuolella, 20 viikkoa) viikoittain: 4000 paikkaa kesän 2003 IATA-ilmailukaudella, 4250 paikkaa kesän 2004 IATA-ilmailukaudella, 4500 paikkaa seuraavien kesien IATA-ilmailukausilla; iii) liikenteen vuotuisina huippukausina, erityisesti koulujen lomien ja juhlapäivien aikoihin (pyhäinpäivä, joulu, pääsiäinen, helatorstai, helluntai ja pitkät viikonloput sekä paluu kesälomilta) on tarjottava vähintään seuraavat lisäkapasiteetit (matkustajapaikkojen yhteenlaskettu määrä kumpaankin suuntaan) ja tehtävä niistä etukäteen nimenomainen sopimus Korsikan liikenneviraston kanssa erityisesti seuraavia päiviä varten: - koulujen lomien ensimmäiset ja viimeiset päivät, - tiistaista torstaihin sattuva yksittäinen juhla- tai pyhäpäivä ja sitä edeltävä päivä, - kun yleinen juhla- tai pyhäpäivä on juuri ennen lauantaita tai sunnuntaita tai sen jälkeen, tätä vapaapäiväjaksoa edeltävänä päivänä ja sen viimeisenä päivänä, lisäpaikkoja on tarjottava seuraavasti: - lokakuun lopusta maaliskuun loppuun (21 viikkoa): 4000 paikkaa pyhäinpäivän ja pyhäinpäivän loman aikana, 6000 paikkaa joululoman, joulun ja uudenvuoden aikana sekä 2000 paikkaa helmikuun loman aikana, - yhdeksän kesäviikon aikana (heinäkuun alusta syyskuun alkuun): viikoittain 3000 paikkaa ja lisäksi kunkin vuoden kalenteriin sovitettuina 11000 paikkaa helpottamaan ruuhkapäiviä seuraavasti: 14 heinäkuuta (2000 paikkaa), 31. heinäkuuta ja 1. elokuuta (2000 paikkaa), 15. elokuuta (2000 paikkaa), 31. elokuuta ja 1. syyskuuta (2000 paikkaa) ja koulujen alku (3000 paikkaa), - maaliskuun lopusta lokakuun loppuun (koulujen kesälomien ulkopuolella, 20 viikkoa): 6000 paikkaa koulujen kevätlomien aikaan, 5000 paikkaa pääsiäisviikonloppuna, 11000 paikkaa 1.-8. toukokuuta olevien vapaapäivien aikaan sekä 11000 paikkaa helatorstain ja helluntain vapaapäivien aikaan. Tämä ylimääräinen vähimmäiskapasiteetti koskee talven 2003-2004 ja kesän 2004 IATA-ilmailukausien muodostamaa 12 kuukauden jaksoa. Sitä vähennetään 2 prosentilla talven 2002-2003 ja kesän 2003 IATA-ilmailukausien muodostaman 12 kuukauden jakson ajaksi. Sitä lisätään 2 prosentilla talven 2004-2005 ja kesän 2005 IATA-ilmailukausien muodostaman 12 kuukauden jakson ajaksi ja pidetään edelleen sillä tasolla seuraavien 12 kuukauden jaksojen ajan. Ylimääräiset paikat on pantava myyntiin viimeistään kaksi kuukautta ennen kyseisiä lentopäiviä. (b) Pariisin (Orly) ja Bastian välillä Vähimmäisvuorovälit ovat seuraavat: i) maanantaista perjantaihin vähintään kolme edestakaista lentoa päivässä, paitsi yleisinä juhla- ja pyhäpäivinä; aikataulut on laadittava siten, että vähintään 140 matkustajaa voi lentää edestakaisen lennon saman päivän aikana niin, että perilläoloaika Pariisissa on vähintään kymmenen tuntia ja Korsikassa vähintään seitsemän tuntia; ii) lauantaisin, sunnuntaisin ja yleisinä juhla- ja pyhäpäivinä vähintään kolme edestakaista lentoa päivässä tasaisin väliajoin eri vuorokaudenaikoina. Lennot on liikennöitävä suihkukoneilla. Lennot on liikennöitävä ilman välilaskua Pariisin (Orly) ja Bastian välillä. Kapasiteetin on täytettävä seuraavat edellytykset: i) kapasiteetin on oltava kumpaankin suuntaan liikennöitäessä vähintään 145 paikkaa (lokakuun lopusta maaliskuun loppuun 140 paikkaa) seuraavissa tapauksissa: - maanantaista perjantaihin, paitsi yleisinä juhla- ja pyhäpäivinä, kumpaankin suuntaan aamuisin ja iltaisin kello 18.00 jälkeen, - sunnuntaisin, paitsi milloin seuraava maanantai on juhla- tai pyhäpäivä, kello 18.00 jälkeen reitillä Korsika-Pariisi, - milloin yleinen juhla- tai pyhäpäivä on juuri ennen lauantaita tai sunnuntaita tai heti sen jälkeen, viimeisenä tämän vapaapäiväjakson päivistä kello 18.00 jälkeen reitillä Korsika-Pariisi; - milloin yleinen juhla- tai pyhäpäivä on keskellä viikkoa tiistaista torstaihin, kyseisenä juhla- tai pyhäpäivänä kello 18.00 jälkeen reitillä Korsika-Pariisi; ii) vähimmäiskapasiteetin on oltava vähintään seuraavien ehtojen mukainen, ja se on mainittava julkaistavissa aikatauluissa (matkustajapaikkojen yhteenlaskettu määrä kumpaankin suuntaan): - perusvähimmäiskapasiteetti koko vuoden aikana on 850 paikkaa päivässä, - tähän peruskapasiteettiin lisätään: - koulujen kesälomien aikana (11 viikkoa kesäkuusta syyskuuhun) viikoittain: 5400 paikkaa kesän 2003 IATA-ilmailukaudella, 5600 paikkaa kesän 2004 IATA-ilmailukaudella, 5800 paikkaa seuraavien kesien IATA-ilmailukausilla, - maaliskuun lopusta lokakuun loppuun (koulujen kesälomien ulkopuolella, 20 viikkoa) viikoittain: 1400 paikkaa kesän 2003 IATA-ilmailukaudella, 1600 paikkaa kesän 2004 IATA-ilmailukaudella, 1800 paikkaa seuraavien kesien IATA-ilmailukausilla, iii) liikenteen vuotuisina huippukausina, erityisesti koulujen lomien ja juhlapäivien aikoihin (pyhäinpäivä, joulu, pääsiäinen, helatorstai, helluntai ja pitkät viikonloput sekä paluu kesälomilta) on tarjottava vähintään seuraavat lisäkapasiteetit (matkustajapaikkojen yhteenlaskettu määrä kumpaankin suuntaan) ja tehtävä niistä etukäteen nimenomainen sopimus Korsikan liikenneviraston kanssa erityisesti seuraavia päiviä varten: - koulujen lomien ensimmäiset ja viimeiset päivät, - tiistaista torstaihin sattuva yksittäinen juhla- tai pyhäpäivä ja sitä edeltävä päivä, - kun yleinen juhla- tai pyhäpäivä on juuri ennen lauantaita tai sunnuntaita tai heti sen jälkeen, tätä vapaapäiväjaksoa edeltävänä päivänä ja sen viimeisenä päivänä, lisäpaikkoja on tarjottava seuraavasti: - lokakuun lopusta maaliskuun loppuun (21 viikkoa): 3000 paikkaa pyhäinpäivän ja pyhäinpäivän loman aikana, 5500 paikkaa joululoman, joulun ja uudenvuoden aikana sekä 1500 paikkaa helmikuun loman aikana, - yhdeksän kesäviikon aikana (heinäkuun alusta syyskuun alkuun): viikoittain 2000 paikkaa ja lisäksi kunkin vuoden kalenteriin sovitettuina 11000 paikkaa helpottamaan ruuhkapäiviä seuraavasti: 14. heinäkuuta (2000 paikkaa), 31. heinäkuuta ja 1. elokuuta (2000 paikkaa), 15. elokuuta (2000 paikkaa), 31. elokuuta ja 1. syyskuuta (2000 paikkaa) ja koulujen alku (3000 paikkaa), - maaliskuun lopusta lokakuun loppuun (koulujen kesälomien ulkopuolella, 20 viikkoa): 6000 paikkaa koulujen kevätlomien aikaan, 5000 paikkaa pääsiäisviikonloppuna, 11000 paikkaa 1.-8. toukokuuta olevien vapaapäivien aikaan sekä 11000 paikkaa helatorstain ja helluntain vapaapäivien aikaan. Tämä ylimääräinen vähimmäiskapasiteetti koskee talven 2003-2004 ja kesän 2004 IATA-ilmailukausien muodostamaa 12 kuukauden jaksoa. Sitä vähennetään 2 prosentilla talven 2002-2003 ja kesän 2003 IATA-ilmailukausien muodostaman 12 kuukauden jakson ajaksi. Sitä lisätään 2 prosentilla talven 2004-2005 ja kesän 2005 IATA-ilmailukausien muodostaman 12 kuukauden jakson ajaksi ja pidetään sillä tasolla seuraavien 12 kuukauden jaksojen ajan. Ylimääräiset paikat on pantava myyntiin viimeistään kaksi kuukautta ennen kyseisiä lentopäiviä. c) Pariisin (Orly) ja Calvin välillä Vähimmäisvuorovälit ovat seuraavat: vähintään viisi edestakaista lentoa viikossa, joista kolme perjantain ja sunnuntain välisenä aikana ja yksi keskellä viikkoa niin, että kunakin päivänä voidaan kuljettaa vähintään 100 matkustajaa kumpaankin suuntaan. Lennot on liikennöitävä suihkukoneilla. Reittiä on lennettävä ilman välilaskua Pariisin (Orly) ja Calvin välillä. Kapasiteetin on täytettävä seuraavat edellytykset: i) vähimmäiskapasiteetin on oltava vähintään seuraavien ehtojen mukainen, ja se on mainittava julkaistavissa aikatauluissa (matkustajapaikkojen yhteenlaskettu määrä kumpaankin suuntaan): - peruskapasiteetti koko vuoden aikana on 1090 paikkaa viikossa, - maaliskuun lopusta lokakuun loppuun vähimmäiskapasiteetin on mahdollistettava vähintään 100 matkustajan kuljettaminen iltapäivisin seuraavissa tilanteissa: - perjantaisin Pariisista Calviin, - sunnuntaisin, paitsi milloin seuraava maanantai on juhla- tai pyhäpäivä, Calvista Pariisiin, - milloin yleinen juhla- tai pyhäpäivä on juuri ennen lauantaita tai sunnuntaita tai heti sen jälkeen, tätä vapaapäiväjaksoa edeltävänä päivänä Pariisista Calviin ja sen viimeisenä päivänä Calvista Pariisiin, - juhla- tai pyhäpäivää edeltävänä päivänä Pariisista Calviin sekä kyseisenä juhla- tai pyhäpäivänä Calvista Pariisiin, jos päivä on ainoa vapaapäivä tiistaista torstaihin, - tähän peruskapasiteettiin lisätään: - koulujen kesälomien aikana (11 viikkoa kesäkuusta syyskuuhun) viikoittain: 2600 paikkaa kesän 2003 IATA-ilmailukaudella, 2800 paikkaa kesän 2004 IATA-ilmailukaudella, 3000 paikkaa seuraavien kesien IATA-ilmailukausilla, - maaliskuun lopusta lokakuun loppuun (koulujen kesälomien ulkopuolella, 20 viikkoa) viikoittain: 600 paikkaa kesän 2003 IATA-ilmailukaudella, 650 paikkaa kesän 2004 IATA-ilmailukaudella, 700 paikkaa seuraavien kesien IATA-ilmailukausilla; ii) liikenteen vuotuisina huippukausina, erityisesti koulujen lomien ja juhlapäivien aikoihin (pyhäinpäivä, joulu, pääsiäinen, helatorstai, helluntai ja pitkät viikonloput sekä paluu kesälomilta) on tarjottava vähintään seuraavat lisäkapasiteetit (matkustajapaikkojen yhteenlaskettu määrä kumpaankin suuntaan) ja tehtävä niistä etukäteen nimenomainen sopimus Korsikan liikenneviraston kanssa erityisesti seuraavia päiviä varten: - koulujen lomien ensimmäiset ja viimeiset päivät, - tiistaista torstaihin sattuva erillinen juhla- tai pyhäpäivä ja sitä edeltävä päivä, - kun yleinen juhla- tai pyhäpäivä on juuri ennen lauantaita tai sunnuntaita tai heti sen jälkeen, tätä vapaapäiväjaksoa edeltävänä päivänä ja sen viimeisenä päivänä. Lisäpaikkoja on tarjottava seuraavasti: - lokakuun lopusta maaliskuun loppuun (21 viikkoa): 650 paikkaa pyhäinpäivän ja pyhäinpäivän loman aikana, 1000 paikkaa joululoman, joulun ja uudenvuoden aikana sekä 350 paikkaa helmikuun loman aikana, - yhdeksän kesäviikon aikana (heinäkuun alusta syyskuun alkuun): viikoittain 1700 paikkaa ja lisäksi kunkin vuoden kalenteriin sovitettuina 6300 paikkaa helpottamaan ruuhkapäiviä seuraavasti: 14. heinäkuuta (1100 paikkaa), 31. heinäkuuta ja 1. elokuuta (1100 paikkaa), 15. elokuuta (1100 paikkaa), 31. elokuuta ja 1. syyskuuta (1100 paikkaa) ja koulujen alku (1900 paikkaa), - maaliskuun lopusta lokakuun loppuun (koulujen kesälomien ulkopuolella, 20 viikkoa): 2000 paikkaa koulujen kevätlomien aikaan, 2000 paikkaa pääsiäisviikonloppuna, 5000 paikkaa 1.-8. toukokuuta olevien vapaapäivien aikaan, 5000 paikkaa helatorstain ja helluntain vapaapäivien aikaan. Tämä ylimääräinen vähimmäiskapasiteetti koskee talven 2003-2004 ja kesän 2004 IATA-ilmailukausien muodostamaa 12 kuukauden jaksoa. Sitä vähennetään 2 prosentilla talven 2002-2003 ja kesän 2003 IATA-ilmailukausien muodostaman 12 kuukauden jakson ajaksi. Sitä lisätään 2 prosentilla talven 2004-2005 ja kesän 2005 IATA-ilmailukausien muodostaman 12 kuukauden jakson ajaksi ja pidetään edelleen sillä tasolla seuraavien 12 kuukauden jaksojen ajan. Ylimääräiset paikat on pantava myyntiin viimeistään kaksi kuukautta ennen kyseisiä lentopäiviä. d) Pariisin (Orly) ja Figarin välillä Vähimmäisvuorovälit ovat seuraavat: viikossa vähintään viisi edestakaista lentoa, joista kolme perjantai-illan ja maanantaiaamun välillä; aikataulut on laadittava siten, että vähintään 100 matkustajaa voi lentää edestakaisen lennon saman päivän aikana niin, että perilläoloaika Pariisissa on vähintään kymmenen tuntia, paitsi lauantaisin, sunnuntaisin ja yleisinä juhla- ja pyhäpäivinä. Lennot on liikennöitävä suihkukoneilla. Lennot on liikennöitävä ilman välilaskua Pariisin (Orly) ja Figarin välillä. Kapasiteetin on täytettävä seuraavat edellytykset: i) vähimmäiskapasiteetin on oltava vähintään seuraavien ehtojen mukainen, ja se on mainittava julkaistavissa aikatauluissa (matkustajapaikkojen yhteenlaskettu määrä kumpaankin suuntaan): - peruskapasiteetti koko vuoden aikana on 1090 paikkaa viikossa, - maaliskuun lopusta lokakuun loppuun vähimmäiskapasiteetin on mahdollistettava vähintään 100 matkustajan kuljettaminen kello 18.00 jälkeen seuraavissa tilanteissa: - perjantaisin Pariisista Figariin, - sunnuntaisin, paitsi milloin seuraava maanantai on yleinen juhla- tai pyhäpäivä, Figarista Pariisiin, - kun yleinen juhla- tai pyhäpäivä on juuri ennen lauantaita tai sunnuntaita tai sen jälkeen, tätä vapaapäiväjaksoa edeltävänä päivänä Pariisista Figariin ja sen viimeisenä päivänä Figarista Pariisiin, - juhla- tai pyhäpäivää edeltävänä päivänä Pariisista Figariin sekä kyseisenä juhla- tai pyhäpäivänä Figarista Pariisiin, jos päivä on erillinen vapaapäivä tiistain ja torstain välillä, - tähän peruskapasiteettiin lisätään: - koulujen kesälomien aikana (11 viikkoa kesäkuusta syyskuuhun) viikoittain: 2600 paikkaa kesän 2003 IATA-ilmailukaudella, 2800 paikkaa kesän 2004 IATA-ilmailukaudella, 3000 paikkaa seuraavien kesien IATA-ilmailukausilla, - maaliskuun lopusta lokakuun loppuun (koulujen kesälomien ulkopuolella, 20 viikkoa) viikoittain: 600 paikkaa kesän 2003 IATA-ilmailukaudella, 650 paikkaa kesän 2004 IATA-ilmailukaudella, 700 paikkaa seuraavien kesien IATA-ilmailukausilla; ii) liikenteen vuotuisina huippukausina, erityisesti koulujen lomien ja juhlapäivien aikoihin (pyhäinpäivä, joulu, pääsiäinen, helatorstai, helluntai ja pitkät viikonloput sekä paluu kesälomilta) on tarjottava vähintään seuraavat lisäkapasiteetit (matkustajapaikkojen yhteenlaskettu määrä kumpaankin suuntaan) ja tehtävä niistä etukäteen nimenomainen sopimus Korsikan liikenneviraston kanssa erityisesti seuraavia päiviä varten: - koulujen lomien ensimmäiset ja viimeiset päivät, - tiistain ja torstain välille sattuva erillinen juhla- tai pyhäpäivä ja sitä edeltävä päivä, - kun yleinen juhla- tai pyhäpäivä on juuri ennen lauantaita tai sunnuntaita tai heti sen jälkeen, tätä vapaapäiväjaksoa edeltävänä päivänä ja sen viimeisenä päivänä. Lisäpaikkoja on tarjottava seuraavasti: - lokakuun lopusta maaliskuun loppuun (21 viikkoa): 650 paikkaa pyhäinpäivän ja pyhäinpäivän loman aikana, 1000 paikkaa joululoman, joulun ja uudenvuoden aikana sekä 350 paikkaa helmikuun loman aikana, - yhdeksän kesäviikon aikana (heinäkuun alusta syyskuun alkuun): viikoittain 1900 paikkaa ja lisäksi kunkin vuoden kalenteriin sovitettuina 7300 paikkaa helpottamaan ruuhkapäiviä seuraavasti: 14. heinäkuuta (1300 paikkaa), 31. heinäkuuta ja 1. elokuuta (1300 paikkaa), 15. elokuuta (1300 paikkaa), 31. elokuuta ja 1. syyskuuta (1300 paikkaa) ja koulujen alku (2100 paikkaa), - maaliskuun lopusta lokakuun loppuun (koulujen kesälomien ulkopuolella, 20 viikkoa): 3000 paikkaa koulujen kevätlomien aikaan, 2000 paikkaa pääsiäisviikonloppuna, 5000 paikkaa 1.-8. toukokuuta olevien vapaapäivien aikaan, 5000 paikkaa helatorstain ja helluntain vapaapäivien aikaan. Tämä ylimääräinen vähimmäiskapasiteetti koskee talven 2003-2004 ja kesän 2004 IATA-ilmailukausien muodostamaa 12 kuukauden jaksoa. Sitä vähennetään 2 prosentilla talven 2002-2003 ja kesän 2003 IATA-ilmailukausien muodostaman 12 kuukauden jakson ajaksi. Sitä lisätään 2 prosentilla talven 2004-2005 ja kesän 2005 IATA-ilmailukausien muodostaman 12 kuukauden jakson ajaksi ja pidetään edelleen sillä tasolla seuraavien 12 kuukauden jaksojen ajan. Ylimääräiset paikat on pantava myyntiin viimeistään kaksi kuukautta ennen kyseisiä lentopäiviä. 2.2 Hinnat: Yhdensuuntaisen Y-luokan lentolipun täysimääräinen hinta Pariisin (Orly) ja Ajaccion, Bastian, Calvin tai Figarin välillä saa olla enintään 115 euroa. Tämä enimmäishinta on 135 euroa koulujen kesälomien aikaan (11 viikkoa kesäkuusta syyskuuhun). Seuraaville matkustajaryhmille on tarjottava ilman kapasiteettirajoitusta ja ilman lipun varaus- tai lunastusaikaan liittyviä rajoituksia enintään 74 euron hintaisia lippuja: i) alle 25-vuotiaat; ii) 60 vuotta täyttäneet; iii) alle 27-vuotiaat opiskelijat; iv) perheet (vähintään kaksi yhdessä matkustavaa saman perheen jäsentä); v) pysyvästi Korsikassa asuvat matkustajat, jotka lentävät Korsikasta edestakaisen matkan Korsikasta ostetuilla lentolipuilla, joiden voimassaoloaika mahdollistaa alle 40 päivän oleskelun Korsikan ulkopuolella. Tämä enimmäishinta on 92 euroa koulujen kesälomien aikaan (11 viikkoa kesäkuusta syyskuuhun). Hinnan kesäkorotusta ei sovelleta Korsikan asukkaisiin. Näillä julkisen palvelun hinnoilla (täysimääräisillä, sosiaalisilla ja Korsikassa asuvien hinnoilla) myytäviin lippuihin tehtävistä muutoksista edes lipun lunastamisen jälkeen eikä käyttämättömien lippujen hinnanpalautuksista saa periä mitään maksua. Hintoihin eivät sisälly valtion, paikallisviranomaisten ja lentoasemaviranomaisten perimät matkustajakohtaiset verot ja maksut, jotka lentolipussa sellaisiksi yksilöidään, mutta niihin sisältyy arvonlisävero (alv) matkan mantereenpuoleiselta osuudelta. Epätavallisen, odottamattoman ja lentoliikenteen harjoittajien tahdosta johtumattoman lentoliikenteen kustannusten nousun vuoksi enimmäishintaa voidaan korottaa kustannusten nousua vastaavalla summalla. Tällä tavalla muutetuista enimmäishinnoista ilmoitetaan reiteillä liikennöiville lentoyhtiöille, ja niitä aletaan soveltaa olosuhteisiin sopivan määräajan kuluttua. Niistä ilmoitetaan viipymättä myös Euroopan komissiolle, joka julkaisee ne Euroopan yhteisöjen virallisessa lehdessä. 2.3 Palvelun jatkuvuus: - Suoraan lentoliikenteen harjoittajasta johtuvista syistä peruutettujen lentojen määrä ei saa IATA-ilmailukauden aikana ylittää yhtä prosenttia liikennöintisuunnitelmassa suunnitelluista lennoista, paitsi ylivoimaisen esteen sattuessa. - Edellä mainitun asetuksen (ETY) N:o 2408/92 4 artiklan 1 kohdan c alakohdan säännösten mukaisesti jokaisen lentoliikenteen harjoittajan, joka aikoo liikennöidä jollakin kyseisistä reiteistä, on taattava reitin liikennöinti vähintään kahdentoista peräkkäisen kuukauden ajan. - Lentoliikenteen harjoittaja saa keskeyttää lentoliikenteen ainoastaan kuusi kuukautta aiemmin tehdyn ennakkoilmoituksen jälkeen. Yhteisön liikenteenharjoittajille ilmoitetaan, että edellä mainittujen julkisen palvelun velvoitteiden vakava ja toistuva rikkominen voi johtaa säädettyjen hallinnollisten ja/tai oikeudellisten seuraamusten lisäksi liikenteenharjoittajan joutumiseen osallistumiskieltoon kaikissa Korsikan alueellisen hallinnon toimivaltaan kuuluvissa tarjouskilpailuissa vähintään viiden vuoden ajaksi.